Priekšlikums Padomes regula, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai /* COM/2008/0540 galīgā redakcija - ACC 2008/0176 */





[pic] | EIROPAS KOPIENU KOMISIJA | Briselē, 10.9.2008 COM(2008) 540 galīgā redakcija 2008/0176 (ACC) Priekšlikums PADOMES REGULA, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai (iesniegusi Komisija) PASKAIDROJUMA RAKSTS Padome 2008. gada 21. janvārī pieņēma Regulu (EK) Nr. 55/2008[1], ar ko ievieš autonomās tirdzniecības preferences Moldovas Republikai[2] (ATP regula) un aizstāj vispārējās preferenču sistēmas (VPS) preferences, kas iepriekš attiecās uz Moldovu. Regula stājās spēkā 31. janvārī, un to piemēro no 2008. gada 1. marta. Regulā visiem produktiem ar izcelsmi Moldovā paredzēta brīva piekļuve ES tirgiem, izņemot konkrētus regulas I pielikumā uzskaitītos lauksaimniecības produktus, kam piešķirtas ierobežotas koncesijas, proti, muitas nodokļu atbrīvojumi, izmantojot tarifu kvotas vai samazinātus ievedmuitas nodokļus. Šie produkti ir konkrēti gaļas un piena produkti, olas, labība, cukurs, vīns un konkrēti augļi un dārzeņi. Noteikumu skaidrojums Pēc tam, kad minētā regula stājās spēkā, importētāji vērsa mūsu uzmanību uz to, ka ATP regulas 14. panta pašreizējais formulējums ir radījis de facto neatbilstību starp VPS preferencēm un ATP piemērošanu, lai gan bija paredzēts nodrošināt, lai VPS preferences arī turpmāk piemērotu attiecībā uz visu attaisnoto eksportu, kamēr ATP pilnībā vēl nav stājušās spēkā. Saskaņā ar pašreizējo formulējumu uz precēm, kurām piemēro VPS un kas ir eksportētās uz ES laikā starp ATP spēkā stāšanās dienu (2008. gada 31. janvāris) un režīma piemērošanas sākumu (2008. gada 1. marts), neattieksies neviens no režīmiem, ja pirkuma līgums netika noslēgts pirms 2008. gada 31. janvāra un ja nav iespējams pierādīt, ka preces ir izvestas no Moldovas ne vēlāk kā 2008. gada 31. janvārī. Lai labotu šo situāciju, formulējumu 14. panta 1. punktā, 14. panta 1. punkta a) un b) apakšpunktā, 14. panta 2. punkta a), b), c) un d) apakšpunktā “spēkā stāšanās diena” jāaizstāj ar formulējumu “piemērošanas diena”. Turklāt, gatavojoties regulas piemērošanai un kvotu pārvaldībai, kas ir uzskaitītas I pielikumā, tika konstatētas dažas neatbilstības starp kvotu aprakstiem un KN kodiem, kurus piemēro. Ierosinātie labojumi nav pretrunā metodoloģijai, ko izmanto katras produktu grupas tarifu kvotu apjoma noteikšanai, un ar tiem neievieš izmaiņas minētajā metodoloģijā, kuras pamatā bija augstākie Moldovas eksporta rādītāji 2004.–2006. gadā ar gada pieaugumu, kas atbilst potenciālajam pieaugumam Moldovas ražošanas un eksporta apjomā līdz 2012. gadam. Ierosinātie grozījumi Regulas 55/2008 I pielikumā ir šādi. 1. Kvota Nr. 09.0504 (gaļa) : aprakstā svītrot vārdu “iekšzemes”, lai apraksts atbilstu KN kodiem. 2. Kvota Nr. 09.0509 (parastie kvieši) : kļūdas dēļ izlaists KN kods 1001 90 99, un tas ir jāpievieno, lai kvota atbilstu piedāvājumam, kurā saskaņā ar iepriekš minēto metodoloģiju bija iekļauti visi parastie kvieši un kviešu un rudzu maisījums. 3. Kvota Nr. 09.0514 (vīns) : aprakstā svītrot “kura faktiskā spirta tilpumkoncentrācija nepārsniedz 15 %”, lai apraksts atbilstu KN kodiem. Ietekme uz budžetu Regulas priekšlikums nerada izmaksas EK budžetā un neietekmē EK budžetu muitas ieņēmumu zaudējumu veidā tādā apmērā, kas ir lielāks par sākotnēji paredzēto, stājoties spēkā papildu preferencēm attiecībā uz Moldovu. 2008/0176 (ACC) Priekšlikums PADOMES REGULA, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: (1) Padomes 2008. gada 21. janvāra Regula (EK) Nr. 55/2008, ar ko ievieš autonomās tirdzniecības preferences Moldovas Republikai un ar ko groza Regulu (EK) Nr. 980/2005 un Komisijas Lēmumu 2005/924/EK[3], stājās spēkā 2008. gada 31. janvārī un tiek piemērota no 2008. gada 1. marta. Regulā visiem produktiem ar izcelsmi Moldovas Republikā (turpmāk “Moldova”) paredzēta brīva piekļuve Kopienas tirgiem, izņemot konkrētus regulas I pielikumā uzskaitītos lauksaimniecības produktus, uz kuriem attiecas ierobežotas koncesijas, proti, nodokļu atbrīvojumi, izmantojot tarifu kvotas vai samazinātus ievedmuitas nodokļus. (2) Regulas 14. panta formulējums ir radījis neatbilstību starp vispārējo preferenču sistēmu (VPS), kas attiecās uz Moldovu līdz Regulas (EK) Nr. 55/2008 spēkā stāšanās dienai, un autonomajām tirdzniecības preferencēm (ATP), lai gan bija paredzēts nodrošināt, lai VPS preferences turpinātu piemērot attiecībā uz visu attaisnoto eksportu, kamēr ATP vēl nav stājušās spēkā. Saskaņā ar 14. pantu preces, kurām piemēro VPS un kas ir eksportētās uz ES laikā starp ATP spēkā stāšanās dienu un režīma piemērošanas sākumu, neattieksies neviens no režīmiem, ja pirkuma līgums netika noslēgts pirms 2008. gada 31. janvāra un ja nav iespējams pierādīt, ka preces ir izvestas no Moldovas ne vēlāk kā 2008. gada 31. janvārī. Lai labotu šo situāciju, jāgroza formulējums 14. pantā, izdarot atsauci uz regulas piemērošanas dienu, nevis uz tās spēkā stāšanās dienu. (3) Gatavojoties Regulas (EK) Nr. 55/2008 piemērošanai un I pielikumā uzskaitīto kvotu pārvaldībai, tika konstatētas dažas neatbilstības starp kvotu aprakstiem un KN kodiem, kurus piemēro. Lai labotu minētās kļūdas, kvotas Nr. 09.0504 aprakstā jāsvītro vārds “iekšzemes”, kvotā Nr. 09.0509 jāiekļauj KN kods 1001 90 99 un kvotas Nr. 09.0514 aprakstā jāsvītro “kura faktiskā spirta tilpumkoncentrācija nepārsniedz 15 %”. Ierosinātie labojumi nav pretrunā metodoloģijai, ko izmanto katras produktu kategorijas tarifu kvotu apjoma noteikšanai un ar tiem neievieš izmaiņas minētajā metodoloģijā, kuras pamatā bija augstākie Moldovas eksporta rādītāji 2004.–2006. gadā ar gada pieaugumu, kas atbilst potenciālajam pieaugumam Moldovas ražošanas un eksporta apjomā līdz 2012. gadam. (4) Tāpēc attiecīgi jāgroza Regula (EK) Nr. 55/2008. (5) Lai nodrošinātu, ka šajā regulā paredzētos pasākumus piemēro nekavējoties, šai regulai jāstājas spēkā nākamajā dienā pēc tās publicēšanas, IR PIEŅĒMUSI ŠO REGULU. 1. pants Regulu (EK) Nr. 55/2008 groza šādi. 1. Regulas 14. pantu groza šādi: 1. 1. punkta ievadteikumā vārdus „spēkā stāšanās diena” aizstāj ar vārdiem „piemērošanas diena”; 2. 1. punkta a) un b) apakšpunktā, 2. punkta a), b), c) un d) apakšpunktā vārdus “spēkā stāšanās diena” aizstāj ar vārdiem “piemērošanas diena”. 2. Regulas I pielikumu aizstāj ar šīs regulas pielikuma tekstu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs PIELIKUMS „ I PIELIKUMS PRODUKTI, UZ KURIEM ATTIECAS 3. PANTĀ MINĒTIE KVANTITATĪVIE IEROBEŽOJUMI VAI CENU ROBEŽAS Neatkarīgi no kombinētās nomenklatūras interpretācijas noteikumiem izstrādājumu apraksta formulējums jāuzskata par orientējošu, un preferenču sistēmu šajā pielikumā nosaka, izmantojot KN kodus. Ja norādīti ex KN kodi, tad preferenču sistēmu nosaka, pamatojoties gan uz KN kodu, gan uz attiecīgo aprakstu. 1. Produkti, uz kuriem attiecas beznodokļu tarifu gada kvotas Kārtas Nr. | KN kods | Apraksts | 2008 (1) | 2009 (1) | 2010 (1) | 2011 (1) | 2012 (1) | 09.0504 | 0201 līdz 0204 | Svaiga, atdzesēta vai saldēta liellopu, cūku, kazu un aitu gaļa | 3 000 (2) | 3 000 (2) | 4 000 (2) | 4 000 (2) | 4 000 (2) | 09.0505 | ex 0207 | Mājputnu gaļa un ēdami subprodukti pozīcijā 0105, svaiga, atdzesēta vai saldēta, izņemot treknās aknas pozīcijā 0207.34 | 400 (2) | 400 (2) | 500 (2) | 500 (2) | 500 (2) | 09.0506 | ex 0210 | Sālīta, sālījumā, žāvēta vai kūpināta cūku un liellopu gaļa un gaļas subprodukti; ēdami cūku un liellopu gaļas vai gaļas subproduktu milti un gatavi izstrādājumi | 400 (2) | 400 (2) | 500 (2) | 500 (2) | 500 (2) | 09.4210 | 0401 līdz 0406 | Piena produkti | 1 000 (2) | 1 000 (2) | 1 500 (2) | 1 500 (2) | 1 500 (2) | 09.0507 | 0407.00 | Putnu olas čaumalās | 90 (3) | 95 (3) | 100 (3) | 110 (3) | 120 (3) | 09.0508 | ex 0408 | Putnu olas bez čaumalas un olu dzeltenumi, izņemot tos, kas nav piemēroti cilvēku uzturam | 200 (2) | 200 (2) | 300 (2) | 300 (2) | 300 (2) | 09.0509 | 1001.90.91 1001.90.99 | Citādi speltas kvieši, izņemot speltas kviešus sējai, parastie kvieši un kviešu un rudzu maisījums | 25 000 (2) | 30 000 (2) | 35 000 (2) | 40 000 (2) | 50 000 (2) | 09.0510 | 1003.00.90 | Mieži | 20 000 (2) | 25 000 (2) | 30 000 (2) | 35 000 (2) | 45 000 (2) | 09.0511 | 1005.90 | Kukurūza | 15 000 (2) | 20 000 (2) | 25 000 (2) | 30 000 (2) | 40 000 (2) | 09.0512 | 1601 00 91 un 1601 00 99 | Desas un tamlīdzīgi izstrādājumi no gaļas, gaļas subproduktiem vai asinīm; pārtikas izstrādājumi uz šo produktu bāzes | 500 (2) | 500 (2) | 600 (2) | 600 (2) | 600 (2) | ex 1602 | Citādi gatavi izstrādājumi vai konservi no gaļas, gaļas subproduktiem vai asinīm: no vistām, termiski neapstrādāti, no mājas cūkām, no liellopiem, termiski neapstrādāti | 09.0513 | 1701.99.10 | Baltais cukurs | 15 000(2) | 18 000 (2) | 22 000 (2) | 26 000(2) | 34 000(2) | 09.0514 | 2204 21 un 2204 29 | Svaigu vīnogu vīns, kas nav dzirkstošais vīns | 60 000 (4) | 70 000 (4) | 80 000 (4) | 100 000 (4) | 120 000 (4) | (1) No 1. janvāra līdz 31. decembrim, izņemot 2008. gadā no pirmās regulas spēkā stāšanās dienas līdz 31. decembrim. (2) Tonnas (neto svars). (3) Miljoni vienību. (4) Hektolitri.” FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Padomes Regula, ar kuru groza Padomes Regulu (EK) Nr. 55/2008, ar ko ievieš autonomās tirdzniecības preferences Moldovas Republikai 2. BUDŽETA POZĪCIJAS Nodaļa un pants: 120. pants Summa, kas attiecīgajā budžeta gadā iekļauta budžetā: 16 431 900 000 3. FINANSIĀLĀ IETEKME ( Priekšlikumam nav finansiālas ietekmes ( Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda: (miljonos EUR, viena zīme aiz komata) Budžeta pozīcija | Ieņēmumi[4] | 12 mēnešu periods no dd/mm/gggg | [Gads n] | ..pants | Ietekme uz pašu resursiem | ..pants | Ietekme uz pašu resursiem | Stāvoklis pēc rīcības | [n+1] | [n+2] | [n+3] | [n+4] | [n+5] | ..pants | .. pants | 4. KRĀPŠANAS APKAROŠANAS PASĀKUMI 5. CITAS PIEZĪMES [1] OV L 20, 24.1.2008., 1. lpp. [2] Turpmāk “Moldova”. [3] OV L 20, 24.1.2008., 1. lpp. [4] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.